අම්පාරට ලැබුණු අධික වර්ෂාව නිසා ගල්ඔය ව්‍යාපාරයට අයත් ප්‍රධාන වැව වන ඩී. එස්. සේනානායක සමුද්‍රයේ වාන් දොරටු විවෘත කිරීම ඊයේ (25) දින සිදු විය.අම්පාර දිසාපති නීල් ද අල්විස් මහතාගේ පූර්ණ අධීක්ෂණය යටතේ වාරිමාර්ග දෙපාර්තමේන්තුවේ නිලධාරීන් විසින් වාන් දොරටු විවෘත කරනු ලැබීය.ඩී. එස්. සේනානායක සමුද්‍රය නිර්මාණය කිරීමෙන් පසුව පළමු වතාවට එක් වර්ෂයකදී දෙවරක් වාන් දොරටු විවෘත කළ අවස්ථාව මෙය වන බව අම්පාර වාරිමාර්ග ඉංජිනේරු එරල් චන්දන මහතා පවසයි.මේ වන විට ඩී. එස්. සේනානායක සමුද්‍රයේ ජලය අඩි 105.2 ක් පිරී පවතී.ජල අක්කර අඩි 677200 ක් පිරී ඇති අතර, වාන් දොරටු විවෘත කිරීමෙන් පසු තත්ත්පරයට ජල ඝන අඩි 528 ක් පිටවීම සිදු වෙයි.